П Р О Т О К О Л    № 22
от заседание на Комисията по анализ и отчитане
степента на натовареност на органите на съдебната власт 
към Висшия съдебен съвет
10 юни 2015 г.

Днес, 10 юни 2015 г., сряда, от 12.00 часа (вместо от предварително обявения час 11.30) се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:
ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА 
МИЛКА ИТОВА - отсъства
РУМЕН БОЕВ 
РУМЕН ГЕОРГИЕВ - отсъства
ЮЛИАНА КОЛЕВА	

Присъстват от администрацията на ВСС експертни сътрудници към комисията: Румен Митев – началник отдел „САОД”, дирекция „ИТСС”, Галина Хаджиева и Емилия Петкова – старши експерти в отдел „САОД”, дирекция „ИТСС”.

След дискусия по предварително обявения дневен ред и допълнително постъпил материал,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва като т. 9 към дневния ред следното предложение на председателя на комисията:

- Определяне на дати за провеждане на срещи на фокус-групите по административните и наказателните дела за валидиране на резултатите от изследването за натовареността на съдилищата в страната - като точка 9 от дневния ред.

ПО ДНЕВНИЯ РЕД

1. ОТНОСНО: Писмо от началника на кабинета на министъра на правосъдието, изх. № 04-01-31/03.06.2015 г. /вх. № 04-00-060/04.06.2015 г./ 

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на правния експертен сътрудник към комисията да подготви исканата информация, касаеща дейността на комисията, след което да я съгласува с председателя на комисията с оглед предоставянето й на дирекция „Международна дейност”.

	2. ОТНОСНО: Решение на Висшия съдебен съвет по протокол № 30 от заседание, проведено на 03.06.2015 г., т. 1.
	
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение решението на Висшия съдебен съвет по т. 1 от Протокол № 30 от заседание, проведено на 3 юни 2015 г. Анализ на дейността и натовареността на органите на военното правораздаване ще бъде извършван съвместно с ежегодните анализи за натовареността на съдилищата.

3. ОТНОСНО: Писмо с попълнени образци на таблици от председателя на Варненски окръжен съд, изх. № ИП-0532/02.06.2015 г. /вх. № 11-06-397/04.06.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

	Приема справката, предоставена от председателя на Окръжен съд Варна и я приобщава към материалите, които да бъдат предоставени на „Болкан Бритиш Соушъл Сървейс” ЕАД (TNS-BBSS) с оглед извършване на съпоставка с получените резултати от изследването за натовареността на съдилищата.   

	4. ОТНОСНО:  Извлечение от протокол № 24/03.06.2015 г. /т. 19/ от заседание на Комисия „Бюджет и финанси" на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение предложението за модифициране на „Специализирана система за конференции и таен вот” и предоставения прототип на допълнителен пулт към сега съществуващата система.
4.2. Като се присъединява към забележките на Комисия „Бюджет и финанси”, Комисия „Правни въпроси” и КПКИТС, Комисията по натовареност препоръчва внедряването на модифицирането да се извърши във ваканционен период, ненатоварен със заседания на Висшия съдебен съвет.

5. ОТНОСНО: Извлечение от протокол № 24/09.06.2015 г. /т. 10/ от заседание на Комисия „Професионална квалификация, информационни технологии и статистика”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема за сведение писмото на и.ф. председателя на Софийски градски съд, предоставено от КПКИТС.
5.2. Комисията по натовареност счита, че не би се създал проблем, ако в Софийски градски съд се въведат шифри/индекси съгласно решенията на събранията на отделенията. Тези решения на събранията на СГС ще бъдат съобразени при изработване на списъка с нови шифри по гражданските дела чрез съдиите от СГС – членове на работната група.
5.3. Изпраща решението на КПКИТС, за сведение.

6. ОТНОСНО: Извлечение от протокол № 31/09.06.2015 г. / т. Р-15/ от заседание на Комисия по предложенията и атестирането на Висшия съдебен съвет.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на отдел „Статистически анализ и обработка на данни” в дирекция „Информационни технологии и съдебна статистика” за следващото заседание на комисията да изготви сравнителен анализ за натовареността на петте апелативни съдилища през 2014 г. с оглед преценка има ли възможност за намаляване с едни брой на съдиите от някое от апелативните съдилища за сметка на увеличаване с един брой на наказателните съдии на Апелативен съд Варна. 
7. ОТНОСНО: Извлечение от протокол № 31/09.06.2015 г. / т. Р-24/ от заседание на Комисия по предложенията и атестирането на Висшия съдебен съвет.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

7.1. Потвърждава становището си от т. 1.2. от Протокол № 18/13.05.2015 г. във връзка с обсъждане на същото решение на КПА и счита, че към момента не е целесъобразно да бъде намален броят на съдиите в Апелативен съд Бургас за сметка на увеличаване на броят им в Апелативен съд Варна. Освен това, на този етап комисията намира, че статистическите данни за натовареността на апелативните съдилища в страната не показват необходимост от увеличаване на броя на съдиите в който и да било апелативен съд.
7.2. Изпраща отново на Комисията по предложенията и атестирането решението си по Протокол № 18/13.05.2015 г. /т. 1/, заедно с предоставения тогава доклад и сравнителните таблици, както и извлечение от настоящия протокол по т. 6 и 7, за сведение.

8. ОТНОСНО: Програма за дискусия с представители на Световната банка при посещението им във ВСС /вх. № 97-90-168/05.06.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение информацията за посещението на екип на Световната банка, работещ по темата „Преглед на разходите в съдебната система”. Председателят и заместник-председателят на комисията непосредствено преди настоящото заседание в среща с екипа на Световната банка са дали разяснения по въпроси, свързани със заетостта на органите на съдебната власт.

9. ОТНОСНО: Определяне на дати за провеждане на работна среща на фокус-групите за валидиране на осреднените стойности на обработените данни и получените резултати по етапи и тип дела в провеждащото се изследване на натовареността на съдиите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

9.1. Възлага на фокус-групата за административните дела, определена с решение на комисията по Протокол № 14/08.04.2015 г., т. 5, да проведе работна среща на 22.06.2015 г. от 12.00 часа в сградата на ВСС.
9.2. Възлага на фокус-групата за наказателните дела, определена с решение на комисията по Протокол № 14/08.04.2015 г., т. 5, да проведе работна среща на 19.06.2015 г. от 11.00 часа в сградата на ВСС.
9.3. Срещите на фокус-групите по т. 9.1. и т. 9.2. да се проведат в присъствието на представители от агенция „Болкан Бритиш Соушъл Сървейс” ЕАД, извършваща изследването.
9.4. Изпраща настоящето решение до всички членове на фокус-групите за наказателните и за административните дела, за сведение.

						ПРЕДСЕДАТЕЛ НА 
						КОМИСИЯТА: 	/п/
								     КАЛИН КАЛПАКЧИЕВ